Document ID: 32011R0754

NEUVOSTON ASETUS (EU) N:o 754/2011,
annettu 1 päivänä elokuuta 2011,
tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun asetuksen (EY) N:o 881/2002 muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 2 kohdan,
ottaa huomioon Euroopan unionista tehdyn sopimuksen V osaston 2 luvun mukaisesti 1 päivänä elokuuta 2011 annetun neuvoston päätöksen 2011/487/YUTP (1) Osama bin Ladeniin, al-Qaida-järjestön ja Talebanin jäseniin sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä hyväksytyn yhteisen kannan 2002/402/YUTP muuttamisesta,
ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
sekä katsoo seuraavaa:
(1)
Neuvosto hyväksyi 27 päivänä toukokuuta 2002 yhteisen kannan 2002/402/YUTP (2) ja asetuksen (EY) N:o 881/2002 (3).
(2)
Yhdistyneiden Kansakuntien turvallisuusneuvosto antoi Yhdistyneiden Kansakuntien peruskirjan VII luvun nojalla 17 päivänä kesäkuuta 2011 päätöslauselman 1989 (2011), joka koskee terroritekojen aiheuttamia uhkia kansainväliselle rauhalle ja turvallisuudelle.
(3)
Neuvosto antoi 1 päivänä elokuuta 2011 päätöksen 2011/487/YUTP.
(4)
Asetus (EY) N:o 881/2002 olisi näin ollen muutettava,
ON HYVÄKSYNYT TÄMÄN ASETUKSEN:
1 artikla
Muutetaan asetus (EY) N:o 881/2002 seuraavasti:
1)
Korvataan otsikko seuraavasti:
2)
Poistetaan 1 artiklan 5 kohdasta sanat ”ja Talebania”.
3)
Poistetaan 2 artiklan 3 kohdasta sanat ”Osama bin Ladenia” ja ”ja Talebania”.
2 artikla
Muutetaan asetuksen (EY) N:o 881/2002 liite I tämän asetuksen liitteen mukaisesti.
3 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä elokuuta 2011.

Labels: 3
10
18
5